סדנת ההדפס של בית האמנים תל אביב

"סדנת ההדפס של בית האמנים, תל אביב" היא סדנת הדפס שהוקמה בשנת 1965 על ידי אגודת הציירים והפסלים בתל אביב-יפו ושוכנת במבנה בית האמנים תל אביב.

היסטוריה
סדנת ההדפס של בית האמנים תל אביב הוקמה בשנת 1965 על ידי טוביה בארי לצד אגודת הציירים והפסלים בתל אביב-יפו. בתחילה, עסקה הסדנה במדיום התחריט והתצריב. לאחר מכן נוספו טכניקות נוספות כגון והן הדפס רשת וליתוגרפיה. בשנים 1974–1977 הורחב מבנה הסדנה.

במשך השנים נוהלה הסדנה על ידי אמנים שונים ובהם אלימה, דן קריגר, משה גבעתי, אליהו דינר ואחרים. בנוסף, לימדו בסדנה אמנים רבים כגון אריק קילמניק, צבי טולקובסקי, אריה רוטמן, דן קריגר ואחרים. לצד קורסים בטכניקות ההדפס השונות, הסדנה עוסקת בהפקה של הדפסים עבור אמנים. בין היתר הפיקה הסדנה הדפסים עבור "אלבום בנק הפועלים", אלבום שנתי של אמנים בטכניקות ההדפס השונות.

לקריאה נוספת
"פינת ההדפס", ציור ופיסול, מס' 17, 1978
עפרת, גדעון, 100 שנות אמנות הדפס בישראל, סדנת ההדפס ירושלים, 2015, עמ' 170–171

קישורים חיצוניים

 
 סדנת ההדפס של בית האמנים ע"ש זריצקי בתל אביב

בית האמנים תל אביב
תל אביב-יפו: גלריות לאמנות
הצפון הישן